היום השמיני

היום השמיני (או האחים מרקוס, באנגלית: 8th day) הוא צמד מוזיקלי יהודי אמריקאי מלוס אנג'לס, קליפורניה, המבצע מוזיקת פופ רוקיסטית חסידית. הוא הוקם בשנת 2004 על ידי האחים שמואל ובן-ציון מרקוס. הצמד פרסם שמונה אלבומי אולפן ואלבום הופעה אחד, וקיים הופעות ברחבי ארצות הברית והעולם, בין היתר במרכז לינקולן, באמריקן איירליינס ארנה ובטיילת יוניברסל סיטי (אנ'). השם "היום השמיני" הוא מעין פרדוקס שמשמעותו 'היום שלא קיים בימי השבוע' ומטרתו לחזק את התדמית ההומוריסטית של הצמד. בנוסף לכך, בחירת השם הייתה כנגד יום שמיני עצרת שהוא יום ההולדת של שמואל מרקוס, וגם בשל הרעיון המופיע בתורת החסידות שלפיהו המספר שמונה שייך לדרגה ש"למעלה מהטבע" לעורר התעלות. סגנון הצמד בעיקרו הוא מהמוזיקה החסידית, אך הוא מושפע מז'אנרים זרים, כמו פאוור-פופ (אנ'), בלוז, רגאיי ועוד. בנצי מרקוס תיאר את הלהקה כהרכב פאנק-קלייזר, אך "כל שיר הוא בפני עצמו, ישנם שירים המושפעים ממוזיקה ים-תיכונית, מוזיקה עממית, קאנטרי, רוק, ג'אז, בלוז, יש הכל. האחים שמולי ובנצי מרקוס הם אחים של הזמר אלי מרקוס, אחייניו של הזמר אברהם פריד (שאף הופיע באחד הקליפים של הצמד) ובני-דודים של הזמר בני פרידמן ושמחה פרידמן, ולכן הושפעו מוזיקלית ממשפחתם אם כי פיתחו סגנון משל עצמם. בשנת 2004 הם החלו לשתף פעולה בעוד בנצי משמש כבסיסט ושמואל כותב ושר. באותה שנה הוציאו ארבעה שירי הדגמה שהלחין אחיהם חיים מרקוס, וב-2005 הפיצו את אלבום הבכורה "טראכט גוט" (לחשוב חיובי, ביידיש), בקולות רקע השתתפו גם חיים, זלמן, יוסי ואלי מרקוס. לפי דבריהם, הם נהנו מאוד לשבת יחד ולהעלות רעיונות יחד, ובתחילה לא התכוונו להקים להקה כלל. ב-2007 הוציאו אלבום בשם "ברוקלין", וב-2008 פרסמו אלבום מתוך הופעה שנקרא "יום השמיני חי!". ב-2011 הוציאו את אלבומם "רודפי הנבואה" שהסינגל הראשון "יאלילי" הפך לסרטון ויראלי והקליפ, המתבצע באופן מקפיץ, סאטירי והומוריסטי במסדרונות חנות סופרמרקט צבר 7.1 מיליון צפיות באתר יוטיוב, הלהקה זכתה למרבית המוניטין שלה מסרטון זה, ורבים מכירים אותה בשם "האחים יאלילי". בשנת 2012 יצא אלבומם הרביעי "כל מה שיש לך", וב-2014 יצא אלבום ובו קליפ ויראלי נוסף בשם "הולה הולה" שדמה מאוד לקליפ יאלילי. ב-2015 יצא אלבומם "להבה פנימית" ב-2016 האלבום "הקהל" וב-2018 הוציאו אלבום בשם "קרוב יותר חזק יותר". כמו כן הוציאו בסך-הכל 9 סינגלים וקליפים. בחודש ניסן תשע"ז הוציאו את הקליפ 'כפיים'. בשנת 2021 הוציאו את האלבום התשיעי שלהם (אלבום האולפן השמיני) בשם מזל. אלי מרקוס, שהשתתף בקולות הרקע, המשיך להיות אמן סולו עם אלבום הבכורה שלו "דוד המלך" שיצא בשנת 2015. בן-ציון מרקוס - גיטרה, קולות רקע ושירה, משחק. שמואל מרקוס - שירה, סולו, מילים, משחק. לא מוצגים בקליפים: ג'ייסון רוזי - תופים. פיליפ ביינואו - בס. ליאו חליאפוב - מקלדת אלקטרונית, כלי נשיפה. טראכט גוט, 2005 ברוקלין, 2007 היום השמיני לייב, 2008 רודפי הנבואה, 2011 כל מה שיש לך, 2012 להבה פנימית, 2015 הקהל, 2016 קרוב יותר חזק יותר, 2018 מזל, 2021 Journeys 5, אייבי רוטנברג, 2022 היום השמיני, ברשת החברתית פייסבוק היום השמיני, ברשת החברתית אקס (טוויטר) היום השמיני, באתר ספוטיפיי היום השמיני, באתר MusicBrainz (באנגלית) סרטונים בערוץ של היום השמיני, באתר יוטיוב (בעברית) היום השמיני, סרטון באתר יוטיוב משפחת פריד (פרידמן), בביצוע משותף: היום השמיני, אברהם פריד, אלי מרקוס, בני פרידמן, סרטון באתר יוטיוב (אורך: 16:00), ביצוע לייב: 12 במאי 2020, פרסום: 22 בנוב׳ 2020 יוסי אושרי, היום השמיני לא מפסיקים להתחדש באלבום חמישי, ידיעה באתר 'חסידיניוז'. יוסף ארנפלד, אלבום תשיעי ללהקת היום השמיני: מזל, ידיעה באתר 'חסידיניוז'